Referat af mødet i Handicaprådet i Aarhus Kommune den 28. september 2021

Afholdt på Rådhuset kl. 17 – 19.30. Mødeleder: Mette Bjerre

1. **Godkendelse af referat fra seneste handicaprådsmøde den 24. august**

Referatet blev godkendt.

1. **Budget 2022 for Aarhus Kommune**

Peter Pedersen, Økonomidirektør i BA holdt oplæg om det netop indgående budget 2022 for Aarhus Kommune. Et par pointer fra oplægget og debatten var:

* Indholdsmæssigt: Aarhus kommune har fået lidt kompensation for demografi.
* Der er fundet lidt penge – ved at spare lidt penge ved konsulenter (45 mio. det første år)
* Kommunen har frigjort nogle penge ved at låne i den store pulje af midler, der er afsat til gl. tjenestemænd i kommunen.
* På socialområdet er det en gennemsnitlig stigning – i gns. 50 mio. i 2022 og i de tidligere budgetår. Det er ikke noget man gør i ret mange kommuner på handicapområdet.
* På handicapområdet er der givet et løft på 30 mio. kr. som gør det muligt at fastholde personalet og det løfte, der er i budgettet sidste år. Derudover er der afsat beløb til en pulje, som skal styrke prioritering og kompetenceudvikling – så man kan eksempelvis kan ansætte vikarer, når det faste personale er under uddannelse.
* Der gives mulighed for at alle medarbejdere kan ansættes på fuld tid.
* Udfordring: Flere ansatte på området
* Der er etableret VTU og OPI-pulje. Der har samlet sig noget opsparing – at den opsparing bliver sat i spil til en proces – en proces med målgrupper med handicap – det er også lidt animeret af tænkningen omkring Aarhuskompasset. Der vil blive afholdt et møde i Generationernes Hus til december 2021. Dato endnu ikke fastlagt.
* Budgettet på socialområdet og handicapområdet er ikke større, fordi Aarhus Kommune følger regeringens oplæg til prioritering på de forskellige områder. Hvis Aarhus Kommune får penge til flere pædagoger i dagtilbud – vil Aarhus Kommune følge den opfordring og de krav – og ikke omplacere midlerne til andre områder.
* Der var et ønske om at tale økonomi tidligere med Magistraten og MSB.
* Pilen peger på Finansministeren, Nicolai Wammen – og her er Handicaprådet meget på linje med KL.
* Budgetforliget ligner et politisk spil – det ses f.eks. også i Bæredygtighedsplanen, som ikke er finansieret.
* Hvad skal pengene til specialundervisningsområdet bruges til. Dette spørgsmål vil kunne blive besvaret på et af de kommende møder i Handicaprådet.
1. **Ankestyrelsens afgørelser på det sociale område i Aarhus Kommune 2020**

(Gæst: Helle Fallesen, MSB)

Materialet er sendt ud og har første gang været hos Byrådet.

Bemærkningerne til Danmarkskortet var følgende:

* Man må gerne have ambitioner om at blive bedre – dvs. at stadfæstelsesprocenten godt må være højere.
* Tallene er alle sager, dvs. både nye sager og revurderinger.
* Forvaltningen arbejder altid ud fra, at stadfæstelsesprocenten bliver så høj som muligt. Der er ikke politisk eller administrativ stemning for at sætte nogle måltal på. Det er ikke et mål i sig selv, at tallene skal være på et vist niveau – for det skal være en ret til at klage over sager.
* Kan alle – også de kognitivt handicappede finde ud af at klage?
* Hvor mange får hjælp til at klage?
* Afdelingerne er meget fokuserede på de forskellige grupper, som kan klage.
* Der er ikke formkrav i forhold til at kunne klage – det kan ske mundtligt såvel som skriftligt.
* Der er sket en markant stigning i stadfæstelserne i Aarhus Kommune i 2020 sammenlignet med tidligere år.

Det blev aftalt, at Handicaprådet på et senere møde får et punkt på om, hvordan de kognitivt handicappede får hjælp til at klage, herunder brug af værger.

1. **Forsøg med borgerbudgetter**

(Gæst: Helle Fallesen, MSB)

Handicaprådet havde på forhånd fået tilsendt henvendelse fra Rådmanden fra MSB og notat om forsøg med borgerbudgetter på børnehandicapområdet.

Sagen er drøftet med en række lokalforeninger fra DH, som er blevet udvalgt fordi de har konkrete sager på området. MSB har også været i dialog med ministeren om sagen. Ministeren er som udgangspunkt positiv i forhold til initiativet. Spørgsmålet er, hvordan man kan sætte borgeren i centrum – eksempelvis ift. merudgiftssager – det er ikke nemt pga. krav i lovgivningen.

Udgangspunktet er en ramme – og inden dette budget – der kan man afholde sine udgifter – eks. 20.000 kr. og ud over det – så bliver det på den måde, som det er i dag. Hvordan kan vi gøre det sammen? – for nogle borgere vil miste noget i forhold til, hvad de får i dag.

Spørgsmål fra Handicaprådets medlemmer:

* Er der minimumsbeløb?
* Bliver det lettere eller sværere for MSB/ forvaltningen?
* Hvordan finder I frem til listen med de organisationer, der er valgt?
* Hvor stort er udsvinget i borgerbudgetterne?
1. **Input til fælles principper til pårørendesamarbejdet**

(Gæster: Kristian Erland Eriksen, MSB og Nanna Bruhn Lilhav, MSO)

Udgangspunktet er, at Byrådets opgaveudvalg har sagt, at der skal særligt fokus på håndtering og læring af klager i Aarhus Kommune. Derfor er der bl.a. fokus på pårørendesamarbejdet i de store afdelinger i kommunen.

Handicaprådet nævnte bl.a.:

* Hvad er grænsen for de pårørende?
* Fokus på misforstået hensyn
* Bedre at tale med hinanden end om hinanden
* Glæde over, at de pårørende nu for alvor bliver taget alvorligt, for de er en vigtig brik
* Det er en kultur, der skal ændres. Som medarbejder kan man føle sig i klemme – og kigget over skulderen.
* Er det for at spare penge?
* Fokus: At blive bedre i dialogen
* Fokus: Skabe motivation for at de pårørende gider komme der
* Ofte frustration, hvis vi ikke taler med de pårørende
* Det handler også om arbejdsmiljø; at vi bliver bedre arbejdspladser, hvis vi spiller bedre sammen.
1. **Tilgang til evaluering af Handicaprådet**

Handicaprådet drøftede de forskellige modeller til at evaluere eller måske rettere følge op på Handicaprådets arbejde i den nu snart forgangne periode.

Der var enighed om at anbefale noget i retning af model 2, dvs. et skema til alle rådets medlemmer på forhånd, som medlemmerne kan tage med hver især til dels en gruppedrøftelse og opsamling i plenum. Skemaet skal rumme nogle enkelte spørgsmål om: Hvad er gået godt? Hvad er gået mindre godt? Har vi nået vores mål (ift. vores oprindelige mål)? Handicappolitikken – og foreløbige resultater heraf?

1. **Høring af SKI-udbud af bleer**

Handicaprådet har ingen bemærkninger til høringen.

Det blev aftalt, at fremover vil høringer af denne karakter bliver sat på dagsorden men med en bemærkning om at det ikke forventes at Handicaprådet har sat sig ind i alle bilag og at det er en mulighed at komme med bemærkninger ikke et krav.

1. **Orienteringer**

Birte orienterede om en lille fin kongres om hjælpemidler, der var blevet afholdt.

1. **Eventuelt**

Birte går videre i privat regi med ideen om at lave en etisk konference om, hvad vi tager ind i Aarhus Kommune – og hvad vi ikke tager ind af velfærdsteknologiske løsninger.

Flere har været til kursus i regi af tilgængelighedsrådet. De første 5 indsatser er udpeget. Et super godt initiativ med tilgængelighedsrådet og det, det afføder.

1. **Evaluering af dagens møde**

Sanne pointerede, at det var godt at var teleslynge tilgængelig – men den skal også være til at bruge fra start af mødet. Sanne taler med den person, som ved noget om udstyret – og vender tilbage til sekretariatet.

Det blev aftalt, at møderne som udgangspunkt er fysiske, men hellere deltage virtuelt end melde afbud.